open-index/open-wikipedia-markdown huggingface dataset:
Pekárna (jaskyňa)

**Pekárna** (predtým tiež Kostelík alebo Díravica, ) je veľká tunelovitá jaskyňa v južnej časti Moravského krasu, v katastrálnom území Mokrá u Brna (súčasť obce Mokrá-Horákov), 1,5 km juhovýchodne od obce Ochoz u Brna. Svojim až 6 m vysokým a 23 m širokým portálom sa otvára do údolia Říčky. Predstavuje významné archeologické nálezisko, ktoré je chránené ako kultúrna pamiatka Českej republiky.

Jaskyňa je tvorená jedinou 64 m dlhou chodbou, ktorá je takmer až na koniec osvetlená denným svetlom. Koniec jaskyne tvorí veľký balvanitý zával pod komínom. Existuje predpoklad, že chodba mieri za závalom ďalej smerom na Hostěnice, ale pokusy o preniknutie závalom pomocou dvoch štôlní v rokoch 1947, 1952 a 1959 neviedli k úspechu. Jaskyňa zrejme predstavuje paleovýverovú jaskyňu vôd, tečúcich od dnešného Hostěnického prepadania.

## Archeológia
Jaskyňa je jedinečnou archeologickou lokalitou, ktorá bola skúmaná radom archeológov - 1880 Jan Knies, 1881 Jindřich Wankel, 1884-1885 Martin Kříž atď., najviac ju preslávil výskum prof. Karla Absolona v rokoch 1925-1930; plošinu pred jaskyňou skúmal v rokoch 1954 a 1961-1965 Bohuslav Klíma a v rokoch 1986-1987 Jiří Svoboda (obaja Archeologický ústav Brno). Výskumy preukázali osídlenie od obdobia paleolitu cez neolit (kultúra s lineárnou keramikou), dobu bronzovú až po dobu halštatskú (kultúru horákovskú). Paleolitické osídlenie, ktoré je samozrejme najvýraznejšie, začína už stredopaleolitickým micoquienom, ojedinelé nálezy svedčia pre počiatok mladšieho paleolitu, ťažisko osídlenia a najdôležitejšie nálezy však boli v 2-3 vrstvách, spadajúcich z väčšej časti do prvého teplejšieho výkyvu neskorého glaciálu (do stáročia okolo roku 11 000 pred Kr.) a patrili magdalénienu: niekoľko ohnísk, kosti soba, koňa a hojne zajaca, zbrane a nástroje nielen kamenné, ale aj početné kostené a parohové. Z nálezov sú preslávené najmä rytiny na konských rebrách, "Súboj bizónov" (nález z roku 1927) a "Pasúce sa kone" (1963), zobrazujúce dva, pre tunajšieho lovca zrejme najvýznamnejšie druhy zveri, ďalej na prevŕtané parohy vyryté dva medvede alebo konské aj iné zvieracie hlavy na lyžicovitých kostených predmetoch. Tieto rytiny sú unikátne tým, že ide o prvé dochované stvárnenie ohraničenej scény oproti bežným nálezom rytín a malieb jednotlivých (alebo viac nesúvisiacich) objektov. Nálezy zo starších vykopávok sú uložené a vystavené predovšetkým v Ústave Anthropos Moravského zemského múzea v Brne, mladšie potom v Archeologickom ústave Brno.

## Jaskyňa v literatúre
Jaskyňa vystupuje ako dočasný útulok loveckej tlupy z knihy Lovci mamutov od Eduarda Štorcha. V deji knihy sú zakomponované vyššie zmienené nálezy.

## Referencie


## Literatúra
* Karel Sklenář, Zuzana Sklenářová, Miloslav Slabina: *Encyklopedie pravěku v Čechách, na Moravě a ve Slezsku*, Praha 2002, str. 212 -214.

## Zdroj

 

Kategória:Jaskyne v Česku
Kategória:Archeologické lokality v Česku
Kategória:Národné prírodné pamiatky v Česku
Kategória:Kultúrne pamiatky v okrese Brno-venkov
Kategória:Chránené územia v okrese Brno-venkov
Kategória:Chránená krajinná oblasť Moravský kras
Malá Haná

**Malá Haná** môže byť:

* kultúrny región Moravy, pozri Malá Haná (región)
* rieka v Juhomoravskom kraji v Česku, pozri Malá Haná (rieka)
Malá Haná (región)

**Malá Haná** je kultúrny región Moravy, podoblasť Horácka na prechode smerom k Hanej, v bývalých okresoch moravskotřebovskom a boskovskom (dnes na rozhraní Pardubického a Juhomoravského kraja).

Jadrom je nížina Malej Hanej (severný koniec Boskovickej brázdy), zhruba od Boskovic a Letovíc až k Jevíčku a Městečku Trnávka; k nim priliehajú dediny v horách. Etnograficky výraznými obcami sú napr. Vanovice, Horní Štěpánov, Kořenec alebo Protivanov.

Aj keď názvom by Malá Haná evokovala patričnosť k Hanej, kultúrno, a to predovšetkým typom osídlenia, obydlia a kroje sa primkýna skôr k Horácku. Názov *Malá Haná* je odvodený zrejme pre podobnosť krajiny (rovinatosť) a typ pestovaných plodín (obilie).

## Zdroj

Kategória:Morava
Kategória:Etnografické regióny Česka
Majstrovstvá Ázie v hokeji na kolieskových korčuliach 2012

**Majstrovstvá Ázie v hokeji na kolieskových korčuliach 2012** boli v poradí 14. Majstrovstvá Ázie v hokeji na kolieskových korčuliach, ktoré organizuje Ázijská konfederácia kolieskových športov (CARS). Boli súčasťou *15. Majstrovstiev Ázie v kolieskových športoch 2012*. Konali sa v meste Che-fej, v provincii An-chuej, v Číne od 28. do 31. októbra 2012, za účasti 4 mužských a 3 ženských tímov. Čína bola organizátorom ázijského šampionátu piatykrát, keď predtým hostila turnaj v rokoch 1989, 1999, 2009 a 2010. Svoj deviaty titul získalo v kategórii mužov družstvo Macaa. V ženskej kategórii zvíťazilo štvrtýkrát v histórii družstvo Indie.

## Výsledky
### Muži
#### Základná skupina

Play-off sa nehralo.
----

### Ženy

Play-off sa nehralo.

## Konečné poradie

;Muži

;Ženy

## Referencie

## Zdroje
* Majstrovstvá Ázie 2012 na stránke Čínskej asociácie kolieskového korčuľovania  
* Majstrovstvá Ázie 2012 na stránke theroonba.com  

Kategória:Hokej na kolieskových korčuliach v 2012
Kategória:Majstrovstvá Ázie v hokeji na kolieskových korčuliach
Hokej na kolieskových korčuliach
Pekárna

**Pekárna** môže byť:

* po česky: pekáreň
* prírodná pamiatka v Česku, pozri Pekárna (prírodná pamiatka)
* jaskyňa v Česku, pozri Pekárna (jaskyňa)
Charged GBH

**GBH** (pôvodne **Charged GBH**) je anglická punk rocková hudobná skupina založená v roku 1978. Spoločne s kapelami The Exploited a Discharge sa radí medzi hlavných predstaviteľov punkovej odnože známej ako UK 82.

## História
Skupinu založili v roku 1978 spevák Colin Abrahall, gitarista Colin "Jock" Blyth, bubeník Andrew "Wilf" Williams a basgitarista Sean McCarthy. Ten bol obvinený z ťažkého ublíženia na zdraví podľa ktorého sa skupina tiež pomenovala (GBH = Grievous Bodil harm - ťažké ublíženie na zdraví). Iná kapela rovnakého mena už existovala, preto názov dočasne doplnili o slovo Charged (obvinený). Charged GBH podpísali zmluvu s nezávislým vydavateľstvom Clay u ktorého vydali v roku 1982 dôležité LP s názvom *City Baby Attacked by Rats*, ktoré sa o 2 roky neskôr dočkalo pokračovania pod názvom *City Baby 's Revenge*. Tieto 2 albumy dnes patria ku klasikám tohto žánru. Obe priniesli v porovnaní s prvou vlnou punku rýchlejšie tempo, väčší dôraz na bicie a niektoré elementy prepožičané z hard rocku a britského metalu (napr. Motörhead). Po obsahovej stránke ponúkla skupina témy ako napr. antimilitarizmus (skladby War Dogs, No Survivors, Vietnamese Blues), antifeminizmus (Slut, Fat Women, Womb With a View), ateizmus (Christianised Cannibals, The Prayer of a Realist) a rôzne morbídne témy (Maniac, Passenger on the Menu, City Baby Attacked by Rats).

V roku 1984 kapela definitívne vypustila z názvu slovo "Charged" a ďalej pokračovala len ako GBH. V roku 1986 odišli od vydavateľstva Clay. Tou dobou sa, rovnako ako u ostatných UK 82 kapiel, začal objavovať istý posun smerom k speed metalu a thrash metalu, ktorý sa tiež prejavil nápadným predĺžením skladieb. Zatiaľ čo na albume *City Baby Attacked by Rats* z roku 1982 dosahuje dĺžky pod 3 minúty 18 pesničiek, na albume *From Here to Reality* z roku 1990 sú to už iba 2. Postupne zmizla aj skôr toľko výrazná punková imidž jednotlivých členov. Zlom pre kapelu prišiel po roku 1992. Po dokončení dosky *Church of the Truly wraped* absolvovali GBH takmer dvojročné turné na konci ktorého prepustili svojho manažéra. Ich vydavateľstvo odmietlo podpísať zmluvu na nový album s kapelou bez manažéra, a preto sa rozhodli prejsť pod nemecké vydavateľstvo We Bite, pod ktorým v roku 1996 vydali platňu *Punk Junkies*. Tou započali návrat ku svojim punkovým koreňom, ktorý je zrejmý aj na nasledujúcich albumoch *Ha Ha* (2002) a *Perfume and Piss* (2010). V júli 2014 kapela vystúpila na českom hudobnom festivale Mighty Sounds.

## Členovia
Súčasní:
*Colin Abrahall -  spev, 1978-súčasnosť
*Colin "Jock" Blyth -  elektrická gitara, 1978-súčasnosť
*Ross Lomas -  basová gitara, 1982-súčasnosť
*Scott Preece - bicie, 1996-súčasnosť

Bývalí:
*Sean McCarthy -  basová gitara, 1978-1982
*Andrew "Wilf" Williams -  bicie, 1978-1987
*Kai Reder - bicie, 1987-1992
*Joseph Montero - bicie, 1992-1996

## Diskografia
**Demá**

**Splity**

**Štúdiové albumy**

**EP / single / box sety**

**DVD & video**

## Referencie

*

Kategória:Britské punkrockové hudobné skupiny
Kategória:Hudobné skupiny z 1978
Gareth Greenall

**Gareth Greenall**, viac známy ako **Audio**, je britský DJ a hudobný producent z Redhillu. V súčasnosti má nahrávaciu zmluvu s vydavateľstvom Ram Records, v minulosti vydal štyri albumy pod vydavateľstvom Virus Recordings. Greenall je tiež členom produkčnej skupiny Pixel Fist.

V roku 2014 podpísal zmluvu s Ram Records a následne vydal single „Heads Up“/„Stampede“.

## Diskografia
### Albumy

## Zdroj

Kategória:Anglickí dídžeji
Kategória:Anglickí hudobní producenti
Kategória:Anglickí drum and bassoví hudobníci
Majstrovstvá Ázie v hokeji na kolieskových korčuliach 2010

**Majstrovstvá Ázie v hokeji na kolieskových korčuliach 2010** bol v poradí 12. turnaj majstrovstiev Ázie v hokeji na kolieskových korčuliach, ktoré organizuje Ázijská konfederácia kolieskových športov (CARS). Bol súčasťou 14. *majstrovstiev Ázie v koleskových športoch*, konaných v roku 2010. Konal sa v Kao-siungu, na Taiwane v dňoch od 25. do 26. júla 2010, za účasti iba 3 mužských a 3 ženských tímov. Taiwan bol organizátorom ázijského šampionátu druhýkrát, keď predtým hostil toto podujatie v roku 2001, v Tchaj-tungu. Svoj štvrtý titul získalo v kategórii mužov , ktoré vo finálovom stretnutí zvíťazilo nad . U žien zvíťazil domáci , ktorý vo finále vyhral nad .

## Výsledky
### Muži
#### Základná skupina

#### Play-off
##### Finále

----

### Ženy
#### Základná skupina

#### Play-off
##### Finále

## Konečné poradie

;Muži

;Ženy

## Referencie

## Externé odkazy
* Majstrovstvá Ázie v kolieskových športoch 2010 na stránke Taiwanskej federácie kolieskového korčuľovania *archive.org* 
* Oficiálna stránka Ázijskej konfederácie kolieskových športov  /
* Oficiálna stránka Taiwanskej federácie kolieskového korčuľovania  

## Zdroje
* Mužský a ženský turnaj Majstrovstiev Ázie 2010 na stránke rinkhockey.net 
* Majstrovstvá Ázie 2010 na stránke theroonba.com 

Kategória:Hokej na kolieskových korčuliach v 2010
Kategória:Majstrovstvá Ázie v hokeji na kolieskových korčuliach
Hokej na kolieskových korčuliach
Sojuz T-5

**Sojuz T-5** () bol sovietsky pilotovaný kozmický let v rámci programu Sojuz. Sojuz T-5 vyštartoval 13. mája 1982 z kozmodrómu Bajkonur k stanici Saľut 7. Na palube lode prileteli k stanici členovia prvej základnej posádky stanice Anatolij Berezovoj a Valentin Lebedev.

Sojuz T-5 bol k Saľutu 7 pripojený od mája 1982. V auguste toho istého roku kozmická loď pristála v Kazachstane s kozmonautmi Popovom, Serebrovom a Savickou.

## Posádka
### Iba štart
*  Anatolij Berezovoj (1), veliteľ, CPK
*  Valentin Lebedev (2), palubný inžinier, RKK Energija

### Iba pristátie
*  Leonid Popov (3), veliteľ, CPK
*  Alexandr Serebrov (1), palubný inžinier, RKK Energija
*  Svetlana Savická (1), palubný inžinier, MMZ Skorosť

### Záložná posádka
*  Vladimir Titov, veliteľ
*  Gennadij Strekalov, palubný inžinier

## Priebeh letu
Štart lode sa uskutočnil 13. mája 1982 o 09:58:05 UTC z kozmodrómu Bajkonur v Kazašskej SSR. Sojuz T-5 sa dostal na obežnú dráhu a po niekoľkých úpravách dráhy sa o 11:36 UTC spojil s predným spojovacím uzlom Saľutu 7. Po kontrole hermetickosti spojenia posádka prestúpila do stanice.

Kozmonauti strávili na palube vesmírnej stanice viac ako pol roka, kozmická loď Sojuz T-5 sa však na Zem vrátila skôr, pretože jej končila aktívna životnosť. V auguste 1982 pristál pri zadnom spojovacom uzle stanice Sojuz T-7 a po týždni spoločnej práce na stanici sa členovia návštevnej posádky Popov, Serebrov a Savická v Sojuze T-5 vrátili na Zem. Sojuz pristál 70 km severovýchodne od mesta Arkalyk v Kazachstane 27. augusta 1982.

## Iné projekty

## Externé odkazy
* Na webe Kosmo
* Na webe Space
* Informácie o lete Sojuzu T-5

## Zdroj

Kategória:Kozmické lode Sojuz
Kategória:Kozmické lety s ľudskou posádkou
Kategória:Kozmonautika v 1982
Štefan V. (pápež)

**Štefan V. (VI.)** (* ?, Rím, Taliansko - † 14. september 891, Rím) bol 110. pápež. Pápežský úrad zastával od roku 885 do svojej smrti.  

## Životopis
Pochádzal z aristokratickej rodiny, bol kardinálom presbyterom na Lateráne . Po smrti Hadriána III. ho jednohlasne vybralo duchovenstvo i ľud za pápeža, bez konzultácie s cisárom. Rozhnevaný Karol III. poslal do Ríma kancelára Liutwalda, ktorý mal Štefana z úradu odvolať, od čoho nakoniec odstúpil.

V čase jeho pontifikátu začali Rím znovu ohrozovať Saracéni, preto sa pápež obrátil o pomoc na cisára. Karol však po predošlej vojne so Saracénmi už nemohol pápežskému štátu pomôcť. Krátko potom Karol zomrel a jeho ríša sa rozpadla. Pápež sa obrátil s prosbou o pomoc najprv na Arnulfa Korutánskeho, a potom na Guida zo Spoleta, ktorého nerád korunoval 21. februára 891 za cisára.

6. apríla 885 zomrel druhý z apoštolov Slovanov, sv. Metod a pápež menoval jeho nástupcu  Gorazda, ktorému však po klamstve Vichinga, zakázal používať slovanskú liturgiu vypracovanú solúnskymi bratmi. Následkom toho bol útek Metodových učeníkov do Bulharska a návrat k byzantskému obradu.

## Referencie


## Pozri aj

* Zoznam kardinálov vymenovaných Štefanom V.

## Iné projekty

## Externé odkazy
* [Životopis na Enciclopedia Treccani](http://www.treccani.it/enciclopedia/stefano-v_(Enciclopedia_dei_Papi)/)

## Zdroj

Kategória:Narodenia v 9. storočí
Kategória:Úmrtia 14. septembra
Kategória:Úmrtia v 891
Kategória:Talianski pápeži
Kategória:Pochovaní v bazilike svätého Petra
Štefan VI.

**Štefan VI.** (* ?, Rím - † október 897, Rím) bol 113. pápež katolíckej cirkvi od 22. mája 896 do 14. augusta 897. 

Neslávne sa preslávil zvolaním tzv. Synody mŕtvych, na ktorú nechal dovliecť mŕtvolu svojho predchodcu Formosa, ktorá bola súdená (a odsúdená) za údajné zločiny. 

## Predchádzajúce udalosti
Po Formosovej smrti nastal v Ríme chaos počas ktorého bol pápežom zvolený Bonifác VI. Ten však nevládol ani tri týždne, keď zomrel. Lambert zo Spoleta, zaťatý Formosov nepriateľ, preto na pápežský stolec dosadil Štefana VI. 

## Synoda mŕtvych
Štefan VI. dal exhumovať Formosovu mŕtvolu, ktorá bola posadená na pápežský trón, oblečená do pápežského hávu a potom súdená. Podľa historika Ferdinanda Gregorovia celá synoda prebehla za prítomnosti mnohých cirkevných úradníkov v Lateráne. Všetky Formozove svätenia boli zneplatnené, tri prsty jeho pravej ruky (t.j. tie, ktorými požehnával) boli useknuté a za divokého revu bola mŕtvola vlečená rímskymi ulicami a nakoniec hodená do Tiberu.

## Referencie


## Iné projekty

## Externé odkazy
* [Životopis na Enciclopedia Treccani](http://www.treccani.it/enciclopedia/stefano-v_(Enciclopedia_dei_Papi)/)

## Zdroj

Kategória:Narodenia v 9. storočí
Kategória:Úmrtia v 897
Kategória:Talianski pápeži
Kategória:Osobnosti z Ríma
Kategória:Pochovaní v bazilike svätého Petra
Fritz Baade

**Fritz Baade** (* 23. január 1893, Neuruppin - † 15. máj 1974, Kiel) bol nemecký ekonóm, sociológ, prognostik, futurológ a politik. 

## Vzdelanie a kariéra
Študoval klasickú filológiu, teológiu, právo a medicínu v Gottingene, Berlíne, Heidelbergu a Munsteri. Pôsobil v Turecku, v USA a v Nemecku. Vykonával funkciu riaditeľa Inštitútu pre svetové hospodárstvo (Institut für Weltwirtschaft) v Kieli v Nemecku. Od roku 1961 bol riaditeľom Výskumného ústavu pre hospodárske otázky rozvojových krajín v Bonne v Nemecku. Zaoberal sa otázkami svetovej ekonomiky a problémami budúcnosti a prognózovania. Bol priekopníkom prognózovania. Jeho kniha *Der Wettlauf zum Jahre 2000. Unsere Zukunft: Ein Paradies oder die Selbstvernichtung der Menschheit* (1962) bola preložená v roku 1965 do češtiny a bola jednou z prvých prognostických kníh, ktoré boli vydané v Československu.

## Dielo
Fritz Baade bol autorom množstva kníh a publikácií. Publikoval knihy:

* Agrarprogramme der Arbeiterpartein in Osterreich, England und Deutschland (1929)
* Amerika und der deutsche Hunger (1948)
* Deutschlands Beitrag zum Marshall-Plan (1948)
* Brot fur ganz Europa (1952)
* WELT-Energiewirtschaft (1958)
* Weltenergiewirtschaft. Atomenergie - Sofortprogramm oder Zukunftsplanung ? (1958)
* Die deutsche Landwirtschaft im Gemeinsamen Markt (1958)
* Der Wettlauf zum Jahre 2000 (1960)
* The Race to the Year 2000 (1962)
* Dynamische Weltwirtschaft (1969)
* Die deutsche Landwirtschaft im Ringen um den Agrarmarkt Europas (spoluautor) (1971)

## Bibliografia
### Knihy
* Baade, Fritz (1958): Weltenergiewirtschaft. Atomenergie - Sofortprogramm oder Zukunftsplanung ? Rowohlt, Hamburg, 197 str. 
* Baade, Fritz (1960): Der Wettlauf zum Jahre 2000. Unsere Zukunft: Ein Paradies oder die Selbstvernichtung der Menschheit. Gerhard Stalling, Oldenburg / Hamburg 1960, 304 str.
* Baade, Fritz (1969): Dynamische Weltwirtschaft. Paul List Verlag, München 1969, 503 str.

### Knihy v anglickom jazyku
* Baade, Fritz (1962): The Race to the Year 2000. Our Future. A Paradise or Suicide of Mankind ? With a Foreword by James P. Warburg. Doubleday  & Company, Garden City, New York, 246 str.

### Knihy v českom jazyku
* Baade, Fritz (1965): Ráj nebo zničení lidstva? Soutěžení k roku 2000. Nakladatelství politické literatúry, Praha, 272 str.

## Externé odkazy
* ifw-kiel.de  - Fritz Baade

Kategória:Futurológovia
Kategória:Prognostici
Kategória:Nemeckí ekonómovia
Kategória:Nemeckí politici
Coufavá

**Coufavá** je prírodná rezervácia ev. č. 632 neďaleko obce Vranov v okrese Brno-venkov. Oblasť spravuje AOPK Havlíčkův Brod.

Predmetom ochrany sú prirodzené zmiešané porasty brnenskej vyvreliny.

## Referencie


## Pozri aj
* Zoznam chránených území v okrese Brno-venkov

## Iné projekty

## Externé odkazy
* PR Coufavá na stránke turistika.cz
* Výnos o zriadení PR

## Zdroj

Kategória:Chránené územia v okrese Brno-venkov
Kategória:Drahanská vrchovina
Kategória:Lesy v Česku
Čihadlo (prírodná rezervácia)

**Čihadlo** je prírodná rezervácia ležiaca v katastrálnom území obce Babice nad Svitavou v okrese Brno-venkov. Nachádza sa v Chránenej krajinnej oblasti Moravský kras v polesí Bílovice nad Svitavou a jej rozloha je 55,28 hektárov.

Prírodná rezervácia bola vyhlásená dňa 1. októbra 1976. Nachádzajú sa tu prirodzené listnaté porasty na devónskom vápenci s bohatým výskytom chránených a ohrozených druhov rastlín. Na severozápadnom okraji územia sa vyskytujú krasové javy.

## Referencie


## Iné projekty

## Externé odkazy
* Prírodná rezervácia na území SLP Křtiny 
* Geologické lokality
* Babickou plošinou z Adamova do Křtin

## Zdroj

 
Kategória:Chránené územia v okrese Brno-venkov
Kategória:Chránená krajinná oblasť Moravský kras
Kategória:Drahanská vrchovina
Eleonora Masiniová

**Eleonora Barbieri Masiniová** (* 1928, Los Amates, Guatemala) je talianska futurologička, právnička a sociologička.

## Rodina

Narodila sa v Guatemale v rodine Taliana Vincenzo Barbieriho a Škótky Edith Francis Fullertonovej. Je vdovou. Má troch synov. Žije v Ríme v Taliansku. 

## Vzdelanie

Študovala právo a sociológiu na Universite v Ríme (University of Rome) v Taliansku.  

## Kariéra

Pôsobí ako emeritná profesorka štúdií budúcnosti a ľudskej ekológie na Pontifical Gregorian University v Ríme v Taliansku. Zaoberá sa metodológiou futurológie a štúdií budúcnosti. Je členkou Rímskeho klubu. V rokoch 1975 až 1980 vykonávala funkciu generálneho sekretára a v rokoch 1980 až 1990 funkciu prezidentky medzinárodnej futurologickej organizácie World Futures Studies Federation.

## Dielo

* Space for Man (1972)
* Human and Social Forecasting (1973)
* Visions of Desirable Societies (editor) (1983)
* Changing Lifestyles as Indicators of New and Cultural Values (spolueditor) (1984)
* The Future of Development (editor) (1991)
* Futures of Cultures. Volume 1. UNESCO Future-Oriented Studies Programme (spolueditor) (1991)
* Futures of Cultures. Volume 2. UNESCO Future-Oriented Studies Programme (spolueditor) (1992)
* Why Futures Studies ? (1993)

## Bibliografia
### Knihy

* Masini, Eleonora Barbieri (editor) (1983): Visions of Desirable Societies. Pergamon Press, Oxford, New York
* Masini, Eleonora Barbieri (1994): Why Futures Studies ? Grey Seal, London 

### Knihy o nej

* Concheiro, Antonio Alonso, Vasqéz, Javier Medina (2013) (editores): Eleonora Barbieri Masini. Alma de los estudios de los futuros. Fundación Javier Barros Sierra, A.C., México, 442 str., http://www.fundacionbarrossierra.org.mx/wp-content/uploads/2012/12/Libro-Eleonora-Barbieri-Masini.pdf 

## Externé odkazy
* www.millennia2015.org/files/files/CV_ScientiCom/cv_eleonora_masini_en.pdf 

Kategória:Futurológovia
Kategória:Talianski sociológovia
Zoznam chránených území v okrese Vyškov

Toto je **zoznam chránených území v okrese Vyškov** aktuálny k 1. augustu roku 2022, v ktorom sú uvedené chránené územia v oblasti okresu Vyškov.
}-->
|-
|  ||  || Rakovecké údolí || Prírodný park ||  || 
 || 
|-
|   ||  || Rašovický zlom - Chobot || Prírodná rezervácia ||  || Ostrovček spoločenstiev teplomilnej kveteny
 || 
|-
|   || 100x100px|PP Roviny || Roviny || Prírodná pamiatka ||  || Lokalita teplomilnej kveteny
 || 
|-
|   || 100x100px|Pohľad zo západu || Roznitál || Prírodná pamiatka ||  || Ostrovček teplomilnej kveteny
 || 
|-
|  || 100x100px|Vodní nádrž Hádek || Říčky || Prírodný park ||  || 
 || 
|-
|   || 100x100px|Stepní stráň u Komořan || Stepní stráň u Komořan || Prírodná pamiatka ||  || Lokalita stepnej kveteny a paleontologické nálezisko
 || 
|-
|   ||  || Studnické louky || Prírodná rezervácia ||  || Zachovanie spoločenstiev vlhkých eutrofních a mezofilných lúk v údolí potoka
 || 
|-
|   ||  || Šévy || Prírodná rezervácia ||  || Veľmi bohatá lokalita stepnej kveteny
 || 
|-
|   ||  || Ve žlebcách || Prírodná rezervácia ||  || Zmiešané listnaté porasty s bohatým podrastom
 || 
|-
|   ||  || Větrníky || Národná prírodná rezervácia ||  || Rozľahlé stepné územie s vynikajúcimi spoločenstvami
 || 
|-
|   ||  || Visengrunty || Prírodná rezervácia ||  || Ostrovček teplomilnej kveteny
 || 
|-
|   ||  || Zouvalka || Prírodná rezervácia ||  || Zachovanie fragmentov stepnej vegetácie typu Cirsio-Brachypodium pinanti
 || 
|-
|  || 100x100px|Západný okraj prírodného parku || Ždánický les || Prírodný park ||  || 
 || 
|-
|   ||  || Žlíbek || Prírodná pamiatka ||  || Päť izolovaných lokalít teplomilnej kveteny
 || 
|}

## Zrušené chránené územia

## Zdroj
* Dáta v tabuľke boli prevzaté z databázy AOPK ČR.

Vyškov
Vyškov
Majstrovstvá Ázie v hokeji na kolieskových korčuliach 2007

**Majstrovstvá Ázie v hokeji na kolieskových korčuliach 2007** boli v poradí 10. Majstrovstvá Ázie v hokeji na kolieskových korčuliach, ktoré organizuje Ázijská konfederácia kolieskových športov (CARS). Boli súčasťou 12. *Majstrovstiev Ázie v koleskových športoch 2007*. Konali sa v Kalkate, v Indii od 28. novembra do 2. decembra 2007, za účasti 5 mužských a 4 ženských tímov. Zápasy sa hrali v športovom komplexe *Sports Authority of India Sports Complex*. Svoj ôsmy titul získalo v kategórii mužov družstvo Macaa. V ženskej kategórii zvíťazilo družstvo Indie.

## Výsledky
### Muži
#### Základná skupina

### Play off
#### Semifinále

#### Stretnutie o 3. miesto

#### Finále

----

### Ženy
}
| 
|-
|style="text-align: left;"|  
|bgcolor=#CCCCCC|&nbsp;
| 
| 
|-
|style="text-align: left;"|  
|bgcolor=#CCCCCC|&nbsp;
|bgcolor=#CCCCCC|&nbsp;
| 
|}

} || ||**6**
|- 
|2.
|align=left|
|3||2||0||1||  || +5||**4**
|- 
|3.
|align=left|
|3||1||0||2||  || ||**2**
|- 
|4.
|align=left|
|3||0||0||3||  || ||**0**
|}

### Play off
#### Finále

## Konečné poradie

;Muži

;Ženy

## Referencie

## Externé odkazy
* Oficiálna stránka Indickej asociácie kolieskového korčuľovania   

## Zdroj
* Majstrovstvá Ázie 2007 na stránke Japonskej federácie kolieskových športov  

Kategória:Hokej na kolieskových korčuliach v 2007
Kategória:Majstrovstvá Ázie v hokeji na kolieskových korčuliach
Hokej na kolieskových korčuliach
Kategória:2007 v Indii
Kategória:Šport v Kalkate
Kyaxares

**Kyaxares** (iránsky *Uvachšatra*; vládol asi 625 pred Kr. - 585 pred Kr.) bol predposledný kráľ Médskej ríše, ktorú za vlády jeho nástupcu Astyagesa obsadila Perzská ríša.

V roku 616 pred Kr. sa mu podarilo ukončiť skýtsku nadvládu. Médska ríša dosiahla v tomto období jeden z vrcholov svojho rozkvetu. Roku 617 pred Kr. napadol Asýriu, dobyl mesto Aššur a uzavrel spojenectvo s babylonským kráľom Nabopolasarom, ktoré potvrdili svadbou detí oboch kráľov. Médsko-babylonské vojsko roku 612 pred Kr. obsadilo Ninive a ovládlo tak severnú Mezopotámiu. Podarilo sa mu tak zničiť Asýrsku ríšu, ktorá bola ich úhlavným nepriateľom. Po bojoch s Lýdiou sa hranicou medzi Lýdiou a Médiou stala rieka Halys (dnes Kizilirmak). Známy je príbeh, ako sa tu sa v poslednom roku svojej vlády stretol Kyaxares s lýdskym kráľom Alyattom II., ale úplné zatmenie Slnka 26. mája 585 pred Kr. prinútilo obe strany k mieru.

## Externé odkazy
* Livius.org: Cyaxares 

Kategória:Médska ríša
Kategória:Králi
Benignus Smrtník

**Benignus Juraj Smrtník** (* 1650, Ladomerská Vieska – † 9. september 1710, Kláštor Svätej Kataríny Alexandrijskej v Dechticiach) bol kazateľ a prozaik.

## Životopis
Po skončení rétoriky vstúpil v roku 1670 v kláštore Svätej Kataríny do františkánskej rehole. Dostal rehoľné meno Benignus. Filozofiu študoval v rakúskom Eisenstadte (Burgenland) a v maďarskom Szombathelyi, teológiu v Trnave a v Malackách. Kňazom sa stal roku 1674. Najprv pôsobil v Nitre a neskoršie v Güssingu. Tu zostavil latinskú apológiu proti nepriateľom katolíckej Cirkvi – *Evangelicae veritatis propugnaculum* (Obhajoba pravdy evanjelií, Güssing 1676). V Pruskom (167686) pôsobil ako kazateľ a vikár kláštora a tiež aj dvorný kaplán grófa Imricha Jakušiča na hrade Vršatec. V Malackách (168788) bol kazateľom a direktorom arcibratstva pásikárov.

## Dielo
Popri azda najznámejších autoroch (Hugolín Gavlovič, Vojtech Gazda) v menoslove 125 homiletických a v širšom zmysle náboženských spisovateľov slovenská baroková spisba má v Smrtníkovi „typického predstaviteľa v 17. storočí”: v časoch konfesionálnej rozpoltenosti národa neohrozene vystupoval, brániac vieroučné pravdy a povzbudzujúc poslucháčov a čitateľov, aby si boli vedomí svojich krehkostí a pominuteľnosti, aby v lone Cirkvi videli a viedli život kresťana-katolíka.
* *Poklad serafínsky* (1691)
* *Kunšt dobre umríti* (1697)

## Referencie

## Externé odkazy
* ''Poklad serafinsky aneb arcybratrstwa pasku prowaznjho sw.otce Frantisska...'' - dielo z r. 1691 - dostupné v Digitálnej knižnici UKB

Kategória:Slovenskí rímskokatolícki kňazi
Kategória:Osobnosti z Ladomerskej Viesky
Kategória:Narodenia v 1650
Kategória:Úmrtia v 1710
Kategória:Úmrtia 9. septembra
Danilevskij

**Danilevskij** môže byť:
* Nikolaj Jakovlevič Danilevskij (1822 – 1885), ruský slavianofil
* planétka, pozri 3964 Danilevskij
Majstrovstvá Ázie v hokeji na kolieskových korčuliach 2005

**Majstrovstvá Ázie v hokeji na kolieskových korčuliach 2005** boli v poradí 9. Majstrovstvá Ázie v hokeji na kolieskových korčuliach, ktoré organizuje Ázijská konfederácia kolieskových športov (CARS). Boli súčasťou 11. *Majstrovstiev Ázie v koleskových športoch 2005*. Konali sa v meste Čondžu, v Kórejskej republike od 10. do 14. mája 2005, za účasti 6 mužských a 4 ženských tímov. Zápasy sa hrali na outdoorovom ihrisku v Diamond Hill. V oboch kategóriách zvíťazili družstvá Macaa. Pre ženy to bol premiérový ázijský titul, 
pre mužov to bol už piaty titul v histórii.

## Výsledky
### Muži
#### Základná skupina

Play-off sa nehralo.

### Ženy

Play-off sa nehralo

## Konečné poradie

;Muži

;Ženy

## Referencie

## Externé odkazy
* Oficiálna stránka Majstrovstiev Ázie 2005  (archive.org) /
* Oficiálna stránka Kórejskej federácie kolieskového korčuľovania  

## Zdroje
* Majstrovstvá Ázie 2005 na portáli rinkhockey.net 
* Majstrovstvá Ázie 2005 na stránke Japonskej federácie kolieskových športov  

Kategória:Hokej na kolieskových korčuliach v 2005
Kategória:Majstrovstvá Ázie v hokeji na kolieskových korčuliach
Hokej na kolieskových korčuliach
Zložené úročenie

**Zložené úročenie**(iné názvy: **zložené úrokovanie**, **zložité úrokovanie**, **zložité úročenie**, **úroky z úrokov**; príslušný úrok sa volá **zložený úrok**, **zložitý úrok** alebo **úrok z úrokov**) je úročenie, pri ktorom sa vypočítaný úrok daného úrokovacieho obdobia pripočíta na konci daného úrokovacieho obdobia k istine a v nasledujúcom úrokovacom období sa úrok vypočíta z tejto navýšenej istiny.. Pripočítavanie úrokov k istine (teda ku kapitálu) sa v tomto kontexte volá aj **kapitalizácia úrokov**. 

## Terminológia
Dlžníkom sa stávame vtedy, ak od veriteľa (napr. banky) získame pôžičku. V pozícii veriteľa voči banke sa stávame vtedy, ak do nej vložíme svoj kapitál. Cenu, ktorú dlžník zaplatí veriteľovi za požičanie peňazí, vyjadruje úrok. Ten sa určuje ako počet percent (úroková miera) z požičanej sumy za určenú dobu (úrokové obdobie). Ak splatíme pôžičku alebo vyberieme z banky vložené peniaze vrátane úroku na konci úrokového obdobia, hovoríme o jednoduchom úrokovaní.

### Používané názvoslovie
* u = úrok je suma o ktorú sa navýši istina
* p = úroková miera vyjadruje počet percent z istiny za úrokové obdobie
* S = výsledná suma, ktorú dostaneme po úročení
* S0 = istina, teda počiatočná suma, ktorú si požičiavame (vkladáme)
* n = počet úrokových období
* úrokové obdobia:
** p. a. = per annum = ročné
** p. s. = per semestre = polročné
** p. q. = per quartale = štvrťročné
** p. m. = per mensem = mesačné
** p. sept. = per septimanam = týždenné
** p. d. = per diem = denné

### Výpočet výšky zúročenia
Príklady úročenia vkladu pri *n* rokoch sporenia:
# *Na začiatku vložíme vklad a ten vždy na konci úrokového obdobia navýšime o úrok:* Keď vieme, že úrok sa počítal ako percentuálny podiel istiny podľa vzorca: u = S0.(p/100%), a že suma na konci úrokového obdobia sa rovnala S = S0 + u = S0 + S0.(p/100%) = S0.(1 + (p/100%)). Na konci ďalšieho úrokového obdobia by sme dostali zúročenú sumu na konci prvého úrokového obdobia, teda S = S0.(1 + (p/100%)).(1 + (p/100%)) = S0.(1 + (p/100%))2. Ak to teda zovšeobecníme na n úrokových období, dostaneme vzorec **<math>S=S_0 \cdot (1+ \frac{p}{100\%})^n</math>**
# *Na začiatku každého úrokového obdobia vložíme rovnaký vklad:* Pre jednoduchosť predpokladajme, že budeme vkladať 1000€ ročne pri ročnej úrokovej miere 5%. Na konci prvého roku mám 1000.(1 + 0,05). Na začiatku druhého roku sa k tejto sume pripočíta ďalší vklad 1000€, to dáva 1000 + 1000.(1 + 0,05). Na konci druhého roku sa nám znova zúročí celá suma, ktorú máme, teda budeme mať: (1000 + 1000.(1 + 0,05)).(1 + 0,05). Tento spôsob predstavuje súčet členov geometrickej postupnosti, čo vyjadruje aj vzorec na výpočet sumy, ktorú budeme mať na účte po n úrokových obdobiach: S=S_0 \cdot q \frac{q^n -1}{q-1} ak q=(1+ \frac{p}{100\%})

## Referencie

## Pozri aj
* Úrok
* Úver
* Časová hodnota peňazí

Kategória:Úrok
Kategória:Financie
Mahdi Elmandjra

**Mahdi Elmandjra** (* 13. marec 1933, Rabat, Maroko – † 13. jún 2014, Rabat) bol marocký ekonóm, sociológ, futurológ, prognostik a kulturológ.

## Vzdelanie
V rokoch 1944 až 1948 navštevoval Lycée Lyautey v Casablanke. V rokoch 1948 až 1950 študoval na Putney School vo Vermonte v USA a 1950 až 1954 na Cornell University v meste Ithaca v New Yorku. V rokoch 1954 až 1957 študoval na London School of Economics a na University of London v Londýne, kde získal titul PhD.  

## Futurologické aktivity
Bol spoluautorom správy Rímskemu klubu z roku 1979 s názvom *Žiadne limity pre učenie* (No Limits to Learning). Bol členom Rímskeho klubu. V rokoch 1977 až 1981 bol prezidentom medzinárodnej futurologickej organizácie *World Futures Studies Federation*. Vykonával funkciu prezidenta futurologickej organizácie *Futuribles International*. Bol zakladateľom a prezidentom *Moroccan Association of Future Studies*. 

## Dielo
* *The League of Arab States* (1957)
* *Nehru and the Modern World* (1968)
* *No Limits to Learning. Bridging the Human Gap. A Report to the Club of Rome* (spoluautor) (1979)
* *Zukunft chance Lernen. Bericht fur die achtziger Jahre* (spoluautor) (1979)
* *Africa 2000* (1980)
* *The New Age of Culture and Communication* (1981)
* *Communications, Information and Development* (1985)

## Externé odkazy
* elmandjra.org 

Kategória:Futurológovia
Kategória:Marockí ekonómovia
Kategória:Marockí sociológovia
Kategória:Laureáti Radu vychádzajúceho slnka
Kategória:Osobnosti z Rabatu
Majstrovstvá Ázie v hokeji na kolieskových korčuliach 2004

**Majstrovstvá Ázie v hokeji na kolieskových korčuliach 2004** boli v poradí 8. Majstrovstvá Ázie v hokeji na kolieskových korčuliach, ktoré organizuje Ázijská konfederácia kolieskových športov (CARS). Boli súčasťou 10. *Majstrovstiev Ázie v koleskových športoch 2004*, ktoré boli pôvodne naplánaované na rok 2003, ale museli byť presunuté kvôli onemocneniu SARS v niekoľkých krajinách. Konali sa v meste Akita, v prefektúre Akita, v Japonsku od 12. do 16. júna 2004, za účasti 6 mužských a 3 ženských tímov. Nováčikom turnaja bolo družstvo mužov Austrálie. Japonsko bolo organizátorom ázijského šampionátu druhýkrát, keď hostilo turnaj v roku 1995, v Nagane. V kategórii mužov získalo Macao svoj štvrtý titul. V kategórii žien zvíťazilo štvrtýkrát za sebou domáce družstvo Japonska.

## Výsledky
### Muži
#### Základná skupina

Play-off sa nehralo.

### Ženy

Play-off sa nehralo

## Konečné poradie

;Muži

;Ženy

## Referencie

## Externé odkazy
* Oficiálna stránka Japonskej federácie kolieskových športov  

## Zdroje
* Majstrovstvá Ázie 2004 na portáli rinkhockey.net 
* Majstrovstvá Ázie 2004 na stránke Japonskej federácie kolieskových športov 

Kategória:Hokej na kolieskových korčuliach v 2004
Kategória:Majstrovstvá Ázie v hokeji na kolieskových korčuliach
Hokej na kolieskových korčuliach
Majstrovstvá Ázie v hokeji na kolieskových korčuliach 2001

**Majstrovstvá Ázie v hokeji na kolieskových korčuliach 2001** boli v poradí 7. Majstrovstvá Ázie v hokeji na kolieskových korčuliach, ktoré organizuje Ázijská konfederácia kolieskových športov (CARS). Boli súčasťou 9. *Majstrovstiev Ázie v koleskových športoch 2001*. Konali sa v meste Tchaj-tung na Taiwane od 1. do 5. októbra 2001, za účasti 6 mužských a 4 ženských tímov. V kategórii žien zvíťazilo tretíkrát za sebou družstvo Japonska. Kategória mužov mala nového víťazaKĽDR. 

## Konečné poradie
;Muži

;Ženy

## Referencie

## Externé odkazy
* Oficiálna stránka Taiwanskej federácie kolieskových športov  

## Zdroj
* Majstrovstvá Ázie 2001 na portáli rinkhockey.net 

Kategória:Hokej na kolieskových korčuliach v 2001
Kategória:Majstrovstvá Ázie v hokeji na kolieskových korčuliach
Hokej na kolieskových korčuliach
TAWS

**TAWS** (*Terrain awareness and warning system*, ) je štandard systémov, ktorých zmyslom je predchádzať prípadom riadených letov do terénu. Momentálne sú najviac používanými zástupcovia systémy triedy GPWS a EGPWS, ale označenie TAWS môže byť použité aj pre akýkoľvek budúci systém, ktorý splní dané špecifikácie.

## Zdroj
* 

Kategória:Avionika
Kaštieľ v Krasňanoch

**Kaštieľ v Krasňanoch** alebo **Pongráczovský kaštieľ** je neskororenesančná stavba nachádzajúca sa v okrese Žilina v obci Krasňany. Pochádza zo 17. storočia a pôvodne išlo o dva samostatne stojace kaštiele, ktoré postavili tesne vedľa seba. 

Objekt bol 5. novembra 1963 vyhlásený za národnú kultúrnu pamiatku, zapísaný je v Ústrednom zozname pamiatkového fondu (pod číslom 1350/1).

## Architektúra kaštieľa
Prvý kaštieľ postavili na mieste staršej kúrie v priebehu rokov 1667 až 1678. Druhý, novší kaštieľ postavili až koncom 17. storočia. Obe budovy boli v 18. storočí spojené novým krídlom postaveným na prízemí. 

Pôvodný starší kaštieľ má pôdorys v tvare písmena U, mladší má zase pôdorys v tvare L. Na rohoch staršieho kaštieľa sú postavené dve veže v tvare hranolu, zachovala sa na ňom aj sgrafitová ornamentika. Mladší kaštieľ má na rohoch tri kruhovité veže a na nádvorí sa nachádzajú arkády. Zachované sú tiež krížové klenby a renesančné portály.

Budovy prešli v rokoch 1898 – 1912 rekonštrukciou, ďalšia rekonštrukcia prebehla v rokoch 1967 – 1980.

## Vlastníctvo kaštieľa
Kaštieľ patril od jeho postavenia po niekoľko storočí grófskej rodine Pongrácovcov. Po druhej svetovej vojne však o neho rod kvôli znárodňovaniu prišiel – na dlhé obdobie sa tak jeho majiteľom stal štát. Potomkom pôvodných majiteľov sa kaštieľ vrátil až pri reštitúcii v roku 1995. V roku 2004 kaštieľ od nich odkúpil taliansky podnikateľ Rugger Gadotti.

## Využitie kaštieľa
Po znárodnení kaštieľa štátom sa jeho priestory využívali najmä na kultúrne účely, istý čas v ňom sídlilo aj Považské múzeum. Po reštitúcii, kedy sa objekt vrátil potomkom pôvodných majiteľov, sa v priestoroch nekonali žiadne akcie. Od kedy ale kaštieľ vlastní Gadotti, opäť sa v ňom konajú rôzne kultúrne podujatia a folklórne vystúpenia.

## Zdroje
*
*
*
*
*

Kategória:Krasňany (okres Žilina)
Hrob Alexandra Albrechta

**Hrob Alexandra Albrechta** sa nachádza v bratislavskej mestskej časti Staré Mesto na ulici 29. augusta na Ondrejskom cintoríne. Je to národná kultúrna pamiatka, ktorá je zapísaná v Ústrednom zozname pamiatkového fondu (pod číslom 279/12). Za národnú kultúrnu pamiatku bol objekt vyhlásený 25. apríla 1978.

Náhrobok bol postavený niekedy v 19. alebo 20. storočí. Postavený je v štýle eklekticizmu. 

Alexander Albrecht bol známy slovenský hudobný skladateľ, ktorý žil v Bratislave na Kapitulskej ulici. V roku 1958 spáchal samovraždu.

## Zdroj
*
*

Kategória:Kultúrne pamiatky v Bratislave
Kategória:Eklektické stavby
Kategória:Hroby
Experimentálne lietadlo

[thumb|[Bell X-1]]
**Experimentálne lietadlo** je lietadlo, ktoré ešte nebolo plne overené lietaním; preto musí mať špeciálny certifikát letovej spôsobilosti. Obvykle sa na takýchto lietadlách študujú a testujú nové letecké technológie. Často sa tak (chybne) označujú aj "po domácky" vyrobené lietadlá.

Najznámejšími inštitúciami testujúcimi experimentálne lietadlá sú NASA v USA a Royal Aircraft Establishment v Spojenom kráľovstve.

V USA majú aj jednotlivé armádne zložky svoje testovacie strediská. US Air Force využíva US Air Force Operational Test And Evaluation Centre  a US Navy Naval Air Station Patuxent River ("NAVAIR").

## Referencie


## Zdroj
Cvičné lietadlo

[thumb|Cvičné lietadlo [Grob G 120TP]]

**Cvičné lietadlo** je lietadlo určené k výcviku pilotných, navigačných, alebo zameriavacích schopností posádky. Civilní piloti sú bežne trénovaní na ľahkých lietadlách s dvoma, alebo viacerými sedadlami pre žiaka a inštruktora.

## Iné projekty

## Zdroj

Kategória:Cvičné lietadlá
Spojovacie lietadlo

[thumb|Britské spojovacie lietadlo [Taylorcraft Auster|Taylorcraft Auster Mk.V z roku 1957]]
[thumb|Známy predstaviteľ kategórie spojovacích lietadiel, nemecký [Fieseler Fi 156 používaný počas druhej svetovej vojny]]

**Spojovacie lietadlo** alebo **kuriérne lietadlo** je malé, neozbrojené lietadlo vyvinuté v medzivojnovom období pred druhou svetovou vojnou, používané hlavne vojenskými silami pre pozorovanie pozícií delostrelectva, alebo na prepravu dôstojníkov a kuriérov. Používalo sa aj ako letecká ambulancia, na pozorovanie bojiska, kontrolu kolón, na prepravu ľahkých nákladov a pod. Býva tiež označované ako lietadlo pre spoluprácu s pozemnou armádou. Tieto lietadlá sú schopné prevádzky na malých, neupravených resp. nespevnených vzletových a prístávacích plochách, alebo poliach s primitívnymi podmienkami. Často sú zvlášť konštruované aby boli schopné krátkeho vzletu a pristátia.

Medzi známe spojovacie lietadlá druhej svetovej vojny patrili Piper L-4, Polikarpov Po-2, Fieseler Fi 156 alebo Taylorcraft Auster.

Dnes funkciu spojovacích lietadiel vykonávajú väčšinou helikoptéry.

## Externé odkazy
*The Alamo Liaison Squadron
*US WWII Liaison Aircraft

## Zdroj

Kategória:Vojenské lietadlá podľa typu
Ázijská konfederácia kolieskových športov

**Ázijská konfederácia kolieskových športov** (, skr. **CARS**) je ázijská športová organizácia, ktorá združuje národné zväzy v športoch na inline a kolieskových korčuliach. Vznikla v roku 1978 pod názvom *Asian Roller Skating Union*, keď jej zakladajúcimi členmi sa stali India, Japonsko a Kórejská republika. Jej členmi je v súčasnosti 23 národných zväzov. Na jej čele stojí Číňan Šeng Č'-kuo. CARS je členom svetovej korčuliarskej federácieMedzinárodná federácia kolieskových športov (FIRS). Od roku 1985 usporadúva multišportové podujatie vo viacerých kolieskových športochMajstrovstvá Ázie v kolieskovom korčuľovaní, ktoré sa organizuje každý druhý rok. Prvé podujatie sa uskutočnilo v Japonsku, za účasti športovcov zo 7 krajín a v dvoch športchrýchlokorčuľovaní a krasokorčuľovaní. Zastrešuje nasledovné športy na kolieskových a inline korčuliach:
* hokej na kolieskových korčuliach (roll hokej)
* inline hokej (podľa pravidiel FIRS)
* inline rýchlokorčuľovanie
* krasokorčuľovanie na kolieskových korčuliach
* inline korčuľovanie z kopca/inline slalom
* freestyle inline

## Členské zväzy

## Podujatia
* Majstrovstvá Ázie v kolieskovom korčuľovaníhlavné podujatie
* Majstrovstvá Ázie v hokeji na kolieskových korčuliachsúčasť hlavného podujatia
* Majstrovstvá Ázie v inline hokejisúčasť hlavného podujatia

## Referencie

## Zdroj
* Organizácie Medzinárodnej federácie kolieskových športov 

Kolieskové športy
Kategória:Medzinárodné organizácie hokeja na kolieskových korčuliach
Kategória:Medzinárodné federácie inline hokeja
Európsky pohár majstrov v ľadovom hokeji žien 2014/2015

**Európsky pohár majstrov v ľadovom hokeji žien 2014/2015** bol jedenásty a posledný ročník európskej ženskej klubovej súťaže v ľadovom hokeji za účasti družstiev, ktoré v sezóne 2013/14 získali v svojich krajinách majstrovský titul. V súťaži štartovalo 21 tímov, z ktorých päť priamo (bez boja) postúpilo do druhého kola (semifinále) a zostávajúcich šestnásť bolo v prvom kole rozdelených do štyroch štvorčlenných skupín. Z týchto skupín do semifinále postúpili víťazi skupín a tri najlepšie tímy z druhých miest. Víťazi troch semifinálových skupín a najlepší tím z druhého miesta sa kvalifikovali do záverečného turnaja Final Four.

Slovensko v sezóne 2014/15 reprezentoval HK Poprad. Obhajca trofeje ruský HK Tornado Moskovská oblasť sa súťaže nezúčastnil, keďže majstrom Ruska 2013/14 sa stal SKIF Nižný Novgorod.

## Prvé kolo
Turnaje skupín prvého kola sa hrali v dňoch 17. až 19. októbra 2014. Poprad sa stal bez straty bodu víťazom skupiny A v tureckej Ankare.

### Skupina A
**Dejisko:**  Ankara

HK Poprad a Aisulu Almaty postúpili do semifinálového kola.

### Skupina B
**Dejisko:**  Karviná

Vienna Sabres a SK Karviná postúpili do semifinálového kola.

### Skupina C
**Dejisko:**  Liepaja

Herlev Hornets postúpil do semifinálového kola.

### Skupina D
**Dejisko:**  Bolzano

Bolzano Eagles a HC Neuilly-sur-Marne postúpili do semifinálového kola.

## Semifinálové kolo
Turnaje semifinálových skupín sa uskutočnili v dňoch 5. až 7. decembra 2014 v Nižnom Novgorode, Lugane a Linköpingu.

### Skupina E
**Dejisko:**  Nižný Novgorod

SKIF Nižný Novgorod postúpil na finálový turnaj.

### Skupina F
**Dejisko:**  Lugano

HC Lugano postúpilo na finálový turnaj.

### Skupina G
**Dejisko:**  Linköping

Linköpings HC a Espoo Blues postúpili na finálový turnaj.

## Finálový turnaj
Záverečný turnaj Final Four sa uskutočnil v dňoch 20. až 22. februára 2015 vo fínskom meste Espoo za účasti víťazov semifinálových skupín a najlepšieho tímu z druhého miesta.

**Dejisko:**  Espoo 

## Referencie

Kategória:Európsky pohár majstrov v ľadovom hokeji žien
Kategória:Ľadový hokej v 2014
Kategória:Ľadový hokej v 2015
Kategória:Ľadový hokej v Kazachstane
Kategória:Ľadový hokej v Lotyšsku
Kategória:Ľadový hokej v Česku
Kategória:Ľadový hokej v Taliansku
Kategória:Ľadový hokej v Rusku
Kategória:Ľadový hokej vo Švajčiarsku
Kategória:Ľadový hokej vo Švédsku
U doutné skály

**U doutné skály** je prírodná rezervácia ev. č. 2022 neďaleko obce Bítov v okrese Znojmo v nadmorskej výške 345 - 465 metrov. Oblasť spravuje AOPK Havlíčkův Brod.

## Ochrana
Predmetom ochrany sú viacmenej prirodzené lesné porasty s výskytom jedle a reliktnými bôrmi. V krovinovom poschodí rastie napr. bršlen bradavičnatý, lykovec voňavý, drieň obyčajný, z bylín cyklámen purpurový, taričník skalný, kručinka chlpatá, kavyľ. Územie je domovom mnohých ohrozených druhov živočíchov, predovšetkým chrobákov viazaných na rôzne rozpadové štádia jedle a hmyzožravých vtákov - tesár čierny, ďatle, brhlík obyčajný, sýkorky apod.

## Referencie


## Pozri aj
* Zoznam chránených území v okrese Znojmo

## Iné projekty

## Externé odkazy
* Na stránke vyletnik.cz
* Lesy ČR

## Zdroj

Kategória:Chránené územia v okrese Znojmo
Kategória:Lesy v Česku
Kategória:Bítov (okres Znojmo)
Stredná piestová rýchlosť

thumb|Porovnanie strednej piestovej rýchlosti (čierna čiara) a skutočnej rýchlosti piesta (farebné čiary pre rôzne dĺžky ojníc) pri pohybe z dolnej do hornej úvrate. Otáčky = 1.000 min<sup>-1</sup>, zdvih = 88 mm. Pomer l/r ojnice: 3 - červená, 4 - zelená, 5,5 - modrá
**Stredná piestová rýchlosť** je porovnávacia veličina v oblasti piestových spaľovacích motorov. Vyjadruje strednú rýchlosť piesta pri menovitých otáčkach. Má jednotku m.s-1. Vypočíta sa zo vzorca:

 c_s = \frac{Z.n}{30}&nbsp;&nbsp; , kde

* **c<sub>s</sub>** - stredná piestová rýchlosť [m.s-1]
* **Z** - zdvih, [m]
* **n** - menovité otáčky, [min-1]

## Využitie
Stredná piestová rýchlosť má vzťah k otáčkam motora a tiež k rýchlosti pohybu piesta. Je teda úmerná veľkosti odstredivých síl a zrýchľujúcich síl posuvných hmôt. Tieto sily vplývajú na zaťaženie kľukového mechanizmu a veľkosť trecích strát motora. Pri určitej veľkosti strednej piestovej rýchlosti, sa dosiahne maximum efektívneho výkonu. S ďalším zvyšovaním otáčok síce rastie indikovaný výkon, ale rýchlejšie rastú mechanické straty a efektívny výkon ďalej klesá. Táto úroveň je cca 22 až 24 m.s-1.

Stredná piestová rýchlosť sa tiež využíva pre klasifikáciu motorov na pomalobežné, stredne rýchlobežné a rýchlobežné.

## Hodnoty

V ranej dobe automobilových pretekov dosiahol motor Panhard Levassor z roku 1903 hodnotu cs= 7,14 m.s-1 pri otáčkach 1200 min-1. Už v roku 1914 motor Vauxhall dosahoval cs= 18,6 m.s-1 pri otáčkach 4000 min-1. Ďalší nárast strednej piestovej rýchlosti bol pozvoľný: v roku 1927 Miller typ 91 dosahoval cs= 20,3 m.s-1 / 8000 min-1, v roku 1951 Alfa Romeo 159 M dosahoval cs= 24,5 m.s-1 / 10500 min-1, v roku 1988 Ford Cosworth DFR len o málo viac cs= 24,6 m.s-1 / 10800 min-1. Moderný vysoko otáčkový motor Ferrari z roku 2007 s extrémne nízkym zdvihovým pomerom dokonca nižšiu cs= 20,4 m.s-1 pri otáčkach 19000 min-1

## Referencie

## Zdroje
*Mackerle J.: *Motory závodních automobilů*. SNTL Praha a Alfa Bratislava (spoločné vydanie) 1980.

Kategória:Konštrukcia piestových spaľovacích motorov
Kategória:Technické výpočty
Cornštejn (prírodná rezervácia)

**Corštejn** je prírodná rezervácia ev. č. 5933 neďaleko obce Bítov v okrese Znojmo v nadmorskej výške 350 - 440 metrov. Oblasť spravuje AOPK ČR.

## Ochrana
Predmetom ochrany je prírodné stanovište a chránené druhy rastlín a živočíchov.

### Flóra
Z prírodných stanovíšť sú predmetom ochrany hercýnske dubohrabiny, perialpidské bazifilné teplomilné dúbravy, suťové lesy, štrbinová vegetácia silikátových skál a drolín, pohyblivé sute silikátových hornín, skalná vegetácia s kostravou tvrdou a acidofilná vegetácia efemér a sukulentov bez prevahy skalničníka guľkovitého. Z rastlín je predmetom ochrany ohrozený druh prilbica žltá.

### Fauna
Z hmyzu je predmetom ochrany kriticky ohrozený jasoň chochlačkový, roháč veľký a fuzáč veľký, z vtáčich druhov dážďovník obyčajný a jeho prirodzené hniezdisko v skalných stenách Cornštejna.

## Referencie


## Pozri aj
* Zoznam chránených území v okrese Znojmo
* Bítov (okres Znojmo)

## Iné projekty

## Externé odkazy
* Nariadenie o zriadení rezervácie

Kategória:Chránené územia v okrese Znojmo
Kategória:Lesy v Česku
Kategória:Bítov (okres Znojmo)